TRUE คาดใช้เงินสด-เงินกู้-ขายสินทรัพย์เข้ากองทุน เพื่อพัฒนา 4G
TRUE คาดใช้เงินสด-เงินกู้-ขายสินทรัพย์เข้ากองทุน หรือขายหน่วยฯ เพื่อพัฒนา4G มองชนะประมูล 900 MHz ช่วยลดต้นทุนการขยายโครงข่ายกว่า 4.5 หมื่นลบ.
21 ธ.ค. 2558

นายศุภชัย เจียรวนนท์ กรรมการผู้จัดการใหญ่ และประธานคณะผู้บริหาร บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัทประกาศนำคลื่นความถี่ 900 MHz  ต่อยอดความเป็นผู้นำอินเตอร์เน็ตบรอดแบนด์ไร้สาย ชูจุดแข็งผู้ให้บริการที่มีเครือข่ายที่ดีที่สุดและมีแบนด์วิธมากที่สุดถึง 55 MHz
พร้อมนำคลื่น 900 MHz ผสานการให้บริการบนคลื่นความถี่ 850 (ภายใต้กสท.), 1800 และ 2100 MHz เพิ่มศักยภาพการให้บริการ
สำหรับแหล่งเงินทุนของบริษัทคาดใช้เงินสด-เงินกู้-ขายสินทรัพย์เข้ากองทุนหรือขายหน่วยฯ เพื่อพัฒนา 4G พร้อมมองชนะประมูล 900 MHz ช่วยลดต้นทุนการขยายโครงข่ายกว่า 4.5 หมื่นล้านบาท
“มั่นใจการประมูลครั้งนี้เสริมความแข็งแกร่งให้ธุรกิจ ลดความเสี่ยงในการประกอบการในระยะยาว” นายศุภชัย ระบุ